**Zmluva o dielo č. .........../2020**

uzatvorená v zmysle § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len **„Obchodný zákonník“**) a

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len **„zákon o verejnom obstarávaní“**)

**ev. č. objednávateľa: ev. č. zhotoviteľa:**

**na vypracovanie projektovej dokumentácie stavby a na uskutočnenie stavebných prác s****názvom:**

**„SOŠ drevárska Zvolen - opláštenie budovy školy“ ďalej iba „Stavba“**

( ďalej iba „Zmluva“ )

medzi zmluvnými stranami:

**OBJEDNÁVATEĽ: Stredná odborná škola drevárska**

Sídlo: Lučenecká cesta 2193/17, 96001 Zvolen

Štatutárny orgán: Ing. Pavel Laššák - riaditeľ školy

Právna forma: rozpočtová organizácia

IČO: 37956469

DIČ: 2021881081

IČ DPH: nie je platiteľ DPH

Bankové spojenie: Štátna pokladnica

Číslo účtu/BAN SK84 8180 0000 0070 0039 3897

Telefón/fax: +421 45/5242135

Email: sosdrev@sosdrev.sk

Oprávnený konať

vo veciach zmluvy: Ing. Pavel Laššák

Oprávnený konať

vo veciach technických: Ing. Pavel Laššák

**za účasti ZRIAĎOVATEĽA**

**Objednávateľa: Banskobystrický samosprávny kraj**

Sídlo : Námestie SNP č. 23, 974 00 Banská Bystrica

Štatutárny orgán: Ing. Ján Lunter, predseda Banskobystrického samosprávneho kraja

Právna forma: samostatný územný samosprávny a správny celok SR zriadený

zákonom NR SR č. 302/2001 Z. z. o samospráve vyšších územných celkov v znení neskorších predpisov

IČO : 37828100

DIČ: 2021627333

Bankové spojenie : Štátna pokladnica

Číslo účtu : SK92 8180 0000 0070 0038 9679

(ďalej Objednávateľ, Zriaďovateľ Objednávateľa a samostatne aj spolu iba **„objednávateľ“** na strane jednej)

**a**

**ZHOTOVITEĽ:**

Sídlo:

Štatutárny orgán:

Právna forma:

IČO:

DIČ:

IČ DPH:

Bankové spojenie:

Číslo účtu:

Telefón/fax:

Email:

Oprávnení konať

vo veciach zmluvy:

(ďalej len **„Zhotoviteľ“** na strane druhej a spolu s objednávateľom ďalej len „**zmluvné strany**“)

**Preambula**

Táto zmluva sa uzatvára ako výsledok verejného obstarávania realizovaného postupom podlimitnej zákazky podľa § 108 ods. 1 písm. b) zákona o verejnom obstarávaní vyhláseného Výzvou na predkladanie ponúk zverejnenou vo Vestníku verejného obstarávania č. ...................../2019, dňa ..................2019, pod zn. oznámenia ........................., na predmet zákazky pre projekt - stavbu s názvom: „SOŠ drevárska Zvolen - opláštenie budovy školy“ ( ďalej iba **„verejné obstarávanie“**).

**I.**

**Úvodné ustanovenia**

1. Objednávateľ je v zmysle zákona č. 446/2001 Z. z. o majetku vyšších územných celkov v znení neskorších predpisov správcom nehnuteľnosti nachádzajúcej sa v okrese Zvolen, obec Zvolen, k. ú. Môťová, a to stavby so súpisným číslom 2193, druh stavby: budova pre školstvo, na vzdelávanie a výskum, popis stavby: škola postavenej na parc. č. 1136, druh pozemku: zastavaná plocha a nádvorie, parcela registra „C“, evidovanej na LV č. 662 vedenom Okresným úradom Zvolen, katastrálnym odborom (Stredná odborná škola drevárska vo Zvolene). Výlučným vlastníkom nehnuteľnosti špecifikovanej v predchádzajúcej vete je zriaďovateľ objednávateľa.
2. Zhotoviteľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom v predmetnom verejnom obstarávaní, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela špecifikovaného v tejto Zmluve v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, pozná podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len **„zákon o RPVS“**) a je oprávnený túto Zmluvu uzavrieť a naplniť účel Zmluvy.
3. Zhotoviteľ berie na vedomie, že v zmysle zákona o RPVS nakoľko nie je subjektom verejnej správy a zároveň, na základe tejto Zmluvy prijíma alebo bude prijímať finančné prostriedky uvedené v § 2 ods. 1 písm. a/ bod 1. tohto zákona, preto, ak spĺňa podmienky na zápis do registra partnerov verejného sektora ako účastník Zmluvy podľa § 2 ods. 1 písm. d/ tohto zákona a k času podpisu Zmluvy nezabezpečil svoj zápis do registra podľa tohto zákona, Objednávateľ ako účastník Zmluvy, ktorý poskytuje finančné prostriedky podľa § 2 ods. 1 písm. a/ prvého bodu tohto zákona nie je v omeškaní, ak z tohto dôvodu neplní, čo mu ukladá táto Zmluva, pričom Objednávateľ má tiež právo odstúpiť od tejto Zmluvy bez nároku Zhotoviteľa na plnenie titulom ceny Diela uvedenej článku VI. ods. 1 Zmluvy.
4. Účelom tejto Zmluvy je vypracovanie projektovej dokumentácie v podrobnosti dokumentácie pre realizáciu stavby a následná výmena existujúceho ľahkého kovového montovaného opláštenia za nový systém ľahkého montovaného opláštenia s lepšími tepelno - technickými vlastnosťami.
5. Zhotoviteľ je povinný pri plnení predmetu Zmluvy dodržiavať všetky platné a účinné všeobecne záväzné právne predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie Diela, a to najmä, nie však výlučne, predpisy a normy v platnom znení explicitne vymenované v Zmluve a jej Prílohách tak, aby bol splnený účel Zmluvy.
6. Zhotoviteľ berie na vedomie, že pri realizácii Diela prostredníctvom subdodávateľov ( ďalej aj iba **„subdodávka“**) zodpovedá Zhotoviteľ tak, ako keby Dielo, resp. jeho časť realizoval sám. Zhotoviteľ je povinný vopred oznámiť Objednávateľovi akékoľvek zmeny týkajúce sa subdodávok.
7. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela podľa tejto Zmluvy, v cenovej ponuke vzal do úvahy komplexný rozsah materiálov, prác, služieb a iných výdavkov potrebných na dokončenie Diela ako celku a všetkých do úvahy prichádzajúcich nákladov na takéto materiály, práce a služby (najmä transport, energie, náklady na zariadenia a stroje, cestovné náklady, náklady na odstránenie odpadov, náklady na pracovníkov, odborne spôsobilé osoby, profesijne špecializované osoby, náklady na bankovú záruku, náklady na všetky bezpečnostné opatrenia do doby prevzatia dokončeného Diela Objednávateľom, ako aj všetky ostatné náklady súvisiace s realizáciou Diela) a tieto zahrnul do ceny Diela.
8. Zhotoviteľ vyhlasuje a potvrdzuje, že sa v plnom rozsahu oboznámil s rozsahom, s povahou Diela, charakterom prác a s účelom, ktorý má Dielo po jeho riadnom vykonaní plniť, že sú mu známe technické, kvalitatívne a všetky iné podmienky potrebné k riadnemu vykonaniu Diela a disponuje takými kapacitami a odbornými znalosťami, ktoré sú potrebné na kvalitné a riadne vykonanie diela.

**II.**

**Predmet zmluvy**

1. Predmetom tejto Zmluvy je záväzok zhotoviteľa v dohodnutom čase, mieste, rozsahu, spôsobom a za podmienok dohodnutých v tejto Zmluve, najmä v rozsahu prác, dodávok materiálov, technologickým postupom a spôsobom špecifikovanom v tejto Zmluve, v nacenenom Výkaze výmer, ktorý tvorí prílohu č. 1 a prílohu č. 2 k Zmluve vykonať dielo **„Projektová dokumentácia stavby a uskutočnenie stavebných prác pre stavbu SOŠ drevárska Zvolen - opláštenie budovy školy“** a záväzok objednávateľa riadne a včas vykonané dielo prevziať spôsobom dohodnutým v Zmluve a zaplatiť za jeho vykonanie zhotoviteľovi dohodnutú cenu.
2. Zhotoviteľ sa zaväzuje vykonať Dielo vo vlastnom mene**,** na svoje náklady, na svoje vlastné nebezpečenstvo a podľa pokynov objednávateľa.
3. Zhotoviteľ je povinný dielo **vyprojektovať, vyhotoviť, dokončiť** (riadne vykonať) a objednávateľovi včas odovzdať bez vád a nedorobkov a v dohodnutej kvalite, inak v kvalite požadovanej právnymi predpismi a technickými normami a projektom stavby tak, aby dielo bolo plne funkčné a spôsobilé plniť svoj účel.

**III.**

**Členenie a rozsah Diela, všeobecné požiadavky na Dielo**

1. Dielom sa na účely tejto Zmluvy rozumejú:
2. **zmluvné činnosti a vypracovanie Dokumentácie na realizáciu stavby (DRS),** kde v rámci stupňa dokumentácie DRS je Zhotoviteľ povinný:
3. navrhnúť Logickú skladbu DRS v zmysle prílohy č. 3 sadzobníka pre navrhovanie ponukových cien projektových prác a inžinierskych činností UNIKA 2018 a návrh logickej skladby dokumentácie predložiť objednávateľovi na odsúhlasenie v čase a mieste dohodnutom v tejto Zmluve;
4. zamerať existujúci stav, overiť rozmerové údaje (z projektovej dokumentácie pre stavebné povolenie - DSP) s prihliadnutím na nevyhnutnosť sondážneho spôsobu špecifikácie overenia polohy i vhodnosti kotvenia konštrukčného systému pôvodného aj navrhovaného ľahkého obvodového opláštenia a nosného konštrukčného systému stavby;
5. vypracovať dokumentáciu v rozsahu potrebnom na realizáciu stavby a ku kolaudácii zrealizovanej stavby;
6. vypracovať dokumentáciu (DRS) s projektovým energetickým hodnotením v zmysle zákona č. 50/1976 Z.z. o územnom plánovaní a stavebnom poriadku (stavebný zákon) v znení neskorších predpisov, zákona č. 555/2005 Z.z. o energetickej hospodárnosti budov a o zmene a doplnení niektorých zákonov v znení neskorších predpisov (zákon o EHB), zákona č. 321/2014 Z.z. o energetickej efektívnosti a o zmene a doplnení niektorých zákonov, §9 vyhlášky MŽP SR č. 453/2000 Z.z., ktorou sa vykonávajú niektoré ustanovenia stavebného zákona a v zmysle súvisiacich vyhlášok.
7. **stavebné práce**

Zhotoviteľ je povinný:

1. zrealizovať stavebné práce podľa projektovej dokumentácie (DRS) schválenej objednávateľom, v súlade s dokumentáciou pre stavebné povolenie (DSP) a v súlade so stavebným povolením,
2. predložiť objednávateľovi ku dňu podpisu Zmluvy, ak nie je v tomto odseku uvedený iný termín:

* **záväzný časový a vecný harmonogram postupu prác,** ktorý obsahuje postupové (priebežné) termíny realizácie Diela a je prerokovaný a schválený objednávateľom. V prípade porušenia tejto povinnosti určí postupové termíny realizácie diela objednávateľ po prerokovaní so zhotoviteľom. Súčasťou harmonogramu postupu prác bude zoznam materiálov, prác a výkonov s uvedením ich ceny, ktoré je zhotoviteľ povinný zrealizovať k príslušnému postupovému termínu realizácie Diela. Harmonogram postupu realizácie prác tvorí **prílohu č. 4 Zmluvy**
* **zoznam všetkých subdodávateľov na stavebné práce** s uvedením identifikačných údajov subdodávateľa, osôb oprávnených konať za subdodávateľa, s preukázaním oprávnenia subdodávateľa na príslušné plnenie Zmluvy. Zoznam subdodávateľov tvorí **prílohu č. 7 Zmluvy**
* **doklady preukazujúce splnenie podmienok na výkon funkcie stavbyvedúceho/jeho zástupcu,** preukazujúce spôsobilosť stavbyvedúceho v rozsahu minimálne: **a/** platné osvedčenie SKSI stavbyvedúci pre inžinierske stavby podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších zákonov, **b/** odborná prax minimálne 5 rokov - pozemné stavby, minimálne 3 referencie preukazujúce aktívnu činnosť stavbyvedúceho v obdobnej činnosti ako je predmet Zmluvy s uvedením miesta, času a druhu výkonu činnosti stavbyvedúceho a označením konečného užívateľa služby ( tzn. aspoň 3 realizované zákazky z toho minimálne 1 zákazka v rozsahu zodpovedajúcom cene Diela bez DPH), **c/** Čestné vyhlásenie stavbyvedúceho/jeho zástupcu, že bude zhotoviteľovi plne k dispozícii na plnenie predmetu Zmluvy, reálne bude vykonávať svoju funkciu na stavbe pre zhotoviteľa a to po celú dobu realizácie Diela
* **certifikáty, vyhlásenia o zhode** **vlastností** **a atesty** zabudovaných materiálov (originál, resp. úradne osvedčená kópia) podľa výkazu výmer - v deň odovzdávania a preberania staveniska zhotoviteľom
* **doklad o uzavretí poistnej zmluvy, poistka** platná po celú dobu platnosti a účinnosti Zmluvy na poistenie zodpovednosti za škodu spôsobenú počas vykonávania Diela do výšky ceny Diela bez DPH uvedenej v článku VI tejto Zmluvy, ktorý tvorí **prílohu č. 5 Zmluvy**
* **záručná listina** - **doklad preukazujúci poskytnutie Bankovej záruky/poistenia záruky**, v prospech objednávateľa, ktorá tvorí **prílohu č. 6 Zmluvy**
* **plán organizácie výstavby, doklady o poistení osôb, majetku a stavby, doklady požadované účastníkmi v stavebnom povolení a ďalšie doklady vyžadované touto Zmluvou alebo súťažnými podkladmi** - najneskôr v deň odovzdania a prevzatia staveniska zhotoviteľom

(**článok III.** **ods. 1 písm. a) a b)** Zmluvy sa bude ďalej spoločne označovať iba ako **„Dielo“** alebo **„Predmet zmluvy“**).

1. Zhotoviteľ sa zaväzuje, že za podmienok stanovených v Zmluve vykoná Dielo podľa:

* podkladov a požiadaviek objednávateľa
* podmienok uvedených v súťažných podkladoch k verejnému obstarávaniu
* podľa Príloh č. 1 až 4 k tejto Zmluve,
* požiadaviek objednávateľa zapísaných v stavebnom denníku.

1. Zhotoviteľ sa zaväzuje, že dokumentácia bude vypracovaná a potvrdená autorizovaným stavebným inžinierom v zmysle zákona č. 138/1992 Zb. o autorizovaných architektoch a stavebných inžinieroch, prípadne inou oprávnenou osobou v zmysle členenia dokumentácie.
2. Dielo je zhotoviteľ povinný vykonať v súlade s požiadavkami vyplývajúcimi zo stavebných a iných úradných povolení týkajúcich sa Diela, s ktorými sa zhotoviteľ podrobne oboznámil a ich podmienky pri vykonávaní Diela sa zaväzuje dodržať, ďalej s ostatnými individuálnymi alebo normatívnymi správnymi aktmi týkajúcimi sa predmetu Zmluvy vydanými do dňa uzavretia Zmluvy, ako aj vydanými po podpise Zmluvy tak, aby sa naplnil účel Zmluvy.
3. Všetky veci, podklady, materiály, ktoré sú potrebné k vykonaniu diela, je povinný zaobstarať Zhotoviteľ, pokiaľ nie je v tejto zmluve výslovne uvedené, že ich zaobstará Objednávateľ.
4. Zhotoviteľ je povinný písomne upozorniť objednávateľa na nevhodnosť, nesprávnosť, nedostatok alebo inú chybu najmä v pokynoch, podkladoch, materiáloch, iných veciach a zariadeniach dodaných, poskytnutých, zabezpečených, alebo inak mu sprístupnených objednávateľom a to bez zbytočného odkladu po tom, čo ich zhotoviteľ zistil alebo s vynaložením odbornej starostlivosti mohol zistiť, najneskôr však do 3 (troch) dní odo dňa ich zistenia. V prípade, že si povinnosť uvedenú v predchádzajúcej vete zhotoviteľ nesplní, zodpovedá za všetky vady a škodu spôsobené nesplnením tejto povinnosti.
5. Zhotoviteľ je povinný písomne Objednávateľa upozorniť na všetky **nedostatky**, **nesprávnosti alebo chyby** dokumentácie pre stavebné povolenie a inej dokumentácie predloženej mu objednávateľom, ktoré počas vykonávania Diela vyjdú najavo, najneskôr však do 3 (troch) dní odo dňa ich zistenia. Objednávateľ prostredníctvom stavebného denníka je následne povinný bez zbytočného odkladu, najneskôr do 10 dní od doručenia písomného upozornenia zhotoviteľa:

* určiť lehotu na odstránenie takýchto **nedostatkov**, **nesprávností alebo chýb,**
* určiť ďalší postup do doby odstránenia **nedostatkov, nesprávností alebo chýb** dokumentácie pre stavebné povolenie alebo inej dokumentácie a prípadne
* predĺžiť zhotoviteľovi lehotu na odovzdanie Diela o čas, o ktorý sa kvôli prekážkam podľa ods. 6 a 7 tohto článku III Zmluvy objektívne nemohlo pokračovať vo vykonávaní Diela, ak sa v jeho vykonávaní nepokračovalo.

1. Zhotoviteľ je povinný bez zbytočného odkladu informovať Objednávateľa o vzniku akejkoľvek udalosti, ktorá bráni alebo sťažuje včasnú alebo riadnu realizáciu Diela a môže spôsobiť omeškanie Zhotoviteľa s plnením termínov uvedených v článku V Zmluvy a Harmonograme prác.

**IV.**

**Miesto vykonania diela,**

**stavenisko a podmienky prevzatia staveniska**

1. Miestom vykonávania diela (stavebných prác) je: budova SOŠ drevárskej vo Zvolene, Lučenecká cesta 2193/17, Zvolen.
2. Zhotoviteľ vyhlasuje a potvrdzuje, že sa v plnom rozsahu oboznámil s miestom vykonávania Diela (povahou a stavom staveniska, jeho príjazdovými, dopravnými a skladovacími možnosťami).
3. Staveniskom je najmä priestor, ktorý je počas realizácie Diela určený na vykonávanie stavebných prác.
4. **Zhotoviteľ bude objednávateľom vyzvaný formou e-mailu zaslaného na adresu ................................ na prevzatie staveniska. Objednávateľ písomne vyzve zhotoviteľa na prevzatie staveniska najneskôr 30.06.2020, pričom zhotoviteľ je povinný prevziať stavenisko v termíne uvedenom vo výzve.** O odovzdaní a prevzatí staveniska vyhotoví zhotoviteľ Protokol o odovzdaní a prevzatí staveniska podpísaný splnomocnenými zástupcami oboch zmluvných strán.
5. Odo dňa odovzdania staveniska zodpovedá za stavenisko zhotoviteľ.
6. Zhotoviteľ je povinný začať s realizáciou Diela bez zbytočného odkladu po prevzatí Staveniska.
7. Zhotoviteľ je povinný Stavenisko na vlastné náklady označiť spôsobom zodpovedajúcim všeobecne záväzným právnym predpisom SR.
8. Zhotoviteľ zodpovedá za ochranu priestoru staveniska, za jeho zabezpečenie proti krádežiam, proti nepriaznivým poveternostným vplyvom, za vhodné oplotenie, označenie výstražnými tabuľami a výstražnými páskami, ako aj za škody vzniknuté porušením svojich povinností, tak na majetku vo vlastníctve zriaďovateľa objednávateľa a v správe objednávateľa, ako aj na majetku tretích osôb, a to podľa § 373 a nasl. Obchodného zákonníka.
9. Zhotoviteľ sa povinný:

* zabezpečiť stavenisko pred vstupom cudzích osôb na miesta, kde môže dôjsť k ohrozeniu života alebo zdravia,
* vykázať cudziu alebo neoprávnenú osobu zo staveniska,
* zabezpečiť a dodržiavať poriadok a čistotu a bezpečné uloženie stavebných výrobkov, materiálov a stavebných mechanizmov a zariadení na stavenisku,
* zaistiť bezpečný pohyb osôb vykonávajúcich stavebné práce,
* zabezpečiť odvoz alebo likvidáciu odpadu stavby,
* chrániť majetok objednávateľa pred poškodením alebo zničením,
* organizovať, riadiť, koordinovať a niesť zodpovednosť za stavebné práce a iné činnosti na stavenisku pri realizácii Diela,
* sledovať spôsob a postup realizácie Diela tak, aby sa zaručila bezpečnosť a ochrana zdravia pri práci, riadna inštalácia a prevádzka technického vybavenia na stavenisku, odborné ukladanie stavebných výrobkov a hmôt, vhodnosť ich použitia a odborné ukladanie strojov a zariadení.

1. Zhotoviteľ v plnej miere zodpovedá za bezpečnosť a ochranu zdravia osôb na stavenisku a je povinný zabezpečiť na vlastné náklady ich vybavenie ochrannými pomôckami.
2. Zhotoviteľ je povinný dodržiavať hygienické predpisy a zabezpečiť ich dodržiavanie všetkými pracovníkmi a dodávateľmi zhotoviteľa.
3. Zhotoviteľ je povinný zabezpečiť stráženie Staveniska. Náklady na stráženie sú súčasťou ceny Diela. Zhotoviteľ berie na vedomie, že počas vykonávania diela odstráni ľahký obvodový plašť, ktorý je obvodovou konštrukciou a ktorý tvorí prirodzenú zábranu proti vniknutiu nežiaducich osôb do objektu objednávateľa. Zhotoviteľ je povinný zabezpečiť stráženie a oplotenie objektu tak, aby znemožnil v čo najväčšej miere vniknutie nežiaducich osôb na stavenisko a tým aj do objektu školy.

**V**

**Čas a termíny realizácie Diela**

1. Zhotoviteľ sa zaväzuje, že riadne zhotovené ( vykonané ) Dielo v rozsahu podľa článku III. ods. 1 písm. a) a b) Zmluvy odovzdá objednávateľovi v sídle objednávateľa nasledovne:

Dokumentácia na realizáciu stavby (DRS):

* **do 45 ( štyridsaťpäť ) dní odo dňa nadobudnutia účinnosti tejto Zmluvy**

Stavebné práce:

* **do 62 ( šesťdesiatdva ) dní odo dňa protokolárneho odovzdania a prevzatia staveniska zhotoviteľom na základe písomnej výzvy objednávateľa, avšak najneskôr do 31.08.2020**

1. Zhotoviteľ je povinný odovzdať Dielo (DRS) **v tlačenej forme, elektronickej forme needitovateľnej (.pdf), elektronickej forme editovateľnej (.doc, .dwg, .dgn, .xls**). Dokumentácia v elektronickej forme musí zodpovedať identickému členeniu ako dokumentácia v tlačenej forme.
2. Zhotoviteľ je povinný odovzdať Dielo (DRS) v tlačenej forme v počte **4** vyhotovení a v elektronickej forme v počte vyhotovení **1x na USB**.
3. Objednávateľ a zhotoviteľ sa dohodli, že zhotoviteľ začne realizovať Dielo (stavebné práce) bez zbytočného odkladu po písomnom prevzatí staveniska.
4. Zhotoviteľ berie na vedomie, že uskutočňovaním stavebných prác podľa tejto Zmluvy znemožní objednávateľovi prevádzkovanie školy a preto stavebné práce bude vykonávať v čase od **01.07.2020 do 31.08.2020**.

**VI**

**Cena diela,**

**platobné podmienky a fakturácia**

1. Cena za vykonanie a odovzdanie Diela je s poukazom na vyhlásenia zhotoviteľa v článku 1 tejto Zmluvy dohodnutá a stanovená na základe **cenovej ponuky zhotoviteľa ako uchádzača vo verejnom obstarávaní, ako súčet jednotlivých nacenených položiek uvedených v Prílohe č. 1 a 2 Zmluvy ( ďalej iba „cena Diela“ )**. Cena Diela sa považuje **za cenu maximálnu** a platnú počas celej doby trvania Zmluvy. Cena Diela je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celé Dielo vrátane všetkých do úvahy prichádzajúcich nákladov na vyhotovenie Diela, vrátane ceny za práce zhotoviteľa, ktoré budú spočívať v nepodstatnej zmene Diela na základe pokynov objednávateľa za práce na Diele vyvolané nekvalitnou, neúplnou alebo chybnou činnosťou zhotoviteľa. Jednotkové ceny jednotlivých položiek Rozpočtu sú ceny pevné, nemeniteľné, platné po celú dobu realizácie diela. V prípade rozporu ceny Diela dohodnutej v tejto zmluve s cenou podľa Príloh č. 1 a 2 Zmluvy, má prednosť cena Diela dohodnutá v tejto Zmluve ako cena konečná a nemenná, záväzná pre obe zmluvné strany.

Cena Diela predstavuje celkom sumu:

Cena bez DPH xx xxx,00 Eur

DPH 20 % 0,00 Eur

**Cena s DPH xx xxx,00 Eur**

**(slovom: xxx Eur, 00/100 ) s DPH.**

1. **Podkladom pre úhradu ceny Diela budú dve samostatné faktúry** vystavené zhotoviteľom /prvá za výkony podľa ods. 3 a) tohto článku, druhá za výkony podľa ods. 3 b) tohto článku) až po riadnom prevzatí jednotlivých častí Diela objednávateľom. Na účely fakturácie sa za deň dodania Diela (jeho časti) považuje deň podpísania Protokolu o odovzdaní a prevzatí časti Diela oprávnenou osobou objednávateľa (osobou oprávnenou rokovať vo veciach technických ). **Zhotoviteľovi bude uhradená cena iba v rozsahu za skutočne vykonané práce a odovzdané Dielo (skutočne vyhotovenú dokumentáciu, zmluvnú činnosť, stavebné práce) za jednotkovú cenu v zmysle Prílohy č. 1, 2 k Zmluve.**
2. Faktúra za výkony podľa **článku III. ods. 1 písm. a) a b) Zmluvy:**
3. **Dokumentácia** **na realizáciu stavby (DRS)** vrátane dokladovej časti, náklady za tlačenú aj elektronickú podobu **celkom:**

Cena bez DPH xx xxx,00 Eur

DPH 20 % Eur

**Cena s DPH xx xxx,00 Eur**

1. **Stavebné práce:**

Cena bez DPH xx xxx,00 Eur

DPH 20 % 0 Eur

**Cena s DPH xx xxx,00 Eur**

1. Objednávateľ neposkytuje preddavok ani zálohu na vykonanie Diela.
2. Zhotoviteľ vyhlasuje a potvrdzuje, že cenová ponuka ním predložená vo verejnom obstarávaní a teda cena Diela je úplná, maximálna a záväzná, že v cene Diela sú zhotoviteľom zahrnuté všetky náklady zhotoviteľa vynaložené pri vykonávaní Diela odo dňa prevzatia staveniska až do doby odovzdania Diela ako celku objednávateľovi, v cene Diela sú zahrnuté všetky náklady na zhotovenie diela (vrátane použitého materiálu), a to najmä dopravné náklady, skladné, atesty, revízne správy, odpady - odvoz a likvidácia vzniknutého odpadu, doklady o uskladnení odpadov, merania, zameranie, návody na obsluhu, skúška a dokumentácia kvality materiálov a postupov zhotovovaného Diela, fotodokumentácia priebehu realizácie Diela a iné, vrátane všetkých ďalších nákladov, poplatkov a odvodov, ktoré sú potrebné na kompletnú realizáciu všetkých zmluvných výkonov a vykonanie predmetu zmluvy tak, aby dielo mohlo byť riadne uvedené do užívania a užívania schopné.
3. Zmluvné strany sa dohodli, že pre prípad vzniku sporu sa má za to, že zhotoviteľ získal všetky informácie a v ponúknutej cene Diela ich zohľadnil. Zhotoviteľ sa nemôže dovolávať zvýšenia ceny najmä z dôvodu, že mu neboli známe alebo poskytnuté všetky potrebné informácie a podklady.
4. Objednávateľ zaplatí zhotoviteľovi len cenu skutočne vykonaných prác na základe jednotkových cien uvedených v nacenenom Výkaze výmer. V prípade rozhodnutia objednávateľa o zvýšení alebo znížení rozsahu diela sa bude pri zvýšení alebo znížení celkovej ceny diela vychádzať z jednotkových cien uvedených v nacenenom Výkaze výmer, ak sa zmluvné strany nedohodnú inak.
5. Cena Diela bude fakturovaná na základe objednávateľom potvrdeného Súpisu vykonaných prác spracovaného zhotoviteľom overiteľným spôsobom v rozsahu skutočne zrealizovaných prác pri použití sadzieb uvedených v ocenenom Výkaze výmer po odovzdaní a prevzatí Diela objednávateľom.
6. Na účely fakturácie sa za deň riadneho vykonania a odovzdania a prevzatia Diela objednávateľom považuje deň podpísania Protokolu o odovzdaní a prevzatí Diela oprávnenou osobou objednávateľa.
7. Platba bude realizovaná bezhotovostným stykom na základe vystavenej faktúry a jej príloh ako neoddeliteľnej súčasti faktúry. Neoddeliteľnou súčasťou faktúry sú: Súpis skutočne vykonaných prác a Protokol o odovzdaní a prevzatí Diela.
8. Splatnosť faktúry je 30 dní odo dňa doporučeného doručenia faktúry objednávateľovi.
9. Lehota splatnosti faktúry začína plynúť dňom doručenia faktúry obsahujúcej všetky náležitosti a prílohy objednávateľovi podľa tejto Zmluvy.
10. Zmluvné strany vzájomne dohodli nasledovné podmienky fakturácie:

* faktúra musí byť vyhotovená v troch /3/ rovnopisoch,
* **faktúra za Projektovú dokumentáciu nemôže presiahnuť 3% z celkových predpokladaných nákladov stavby podľa Prílohy č. 2 k Zmluve.** Pod pojmom celkové náklady stavby sa v tomto prípade rozumejú náklady súvisiace výlučne s uskutočnením stavebných prác,
* zhotoviteľ je oprávnený fakturovať iba skutočne vykonané práce, pričom skutočne vykonané práce musia byť odsúhlasené stavebným dozorom objednávateľa**na súpise prác pre časť Diela podľa písm. b) ods. 1 čl. III Zmluvy** zvlášť, minimálne v rozsahu „súhlasím, pečiatka objednávateľa a podpis stavebného dozora“,
* faktúra musí byť členená podľa čísla položiek, popisu prác, výmery mernej jednotky prác a to iba v rozsahu skutočne vykonaných prác, s uvedením jednotkovej ceny (za každú položku zvlášť) podľa zhotoviteľom naceneného Výkazu výmer, dokladovaná Súpisom vykonaných prác odsúhlaseným stavebným dozorom objednávateľa, pričom **súpis vykonaných prác** musí byť členený podľa čísla položiek, popisu prác, výmery mernej jednotky prác, s uvedením jednotkovej ceny (za každú položku zvlášť ),
* faktúra musí spĺňať všetky náležitosti daňového dokladu a musí byť vystavená na základe jednotkovej ceny naceneného Výkazu výmer tak, aby bolo možné spoľahlivo vykonať jej vecnú a finančnú kontrolu.

1. Ak faktúra bude vystavená bez predloženia jednotlivých Súpisov vykonaných prác alebo bez odsúhlasenia súpisov vykonaných prác objednávateľom alebo v sume nad rámec súpisov vykonaných prác alebo nad rámec skutočného rozsahu vykonaných prác alebo v rozdielnej výške súm jednotkových položiek za práce a dodávky ako uvedených v nacenenom Výkaze výmer a to čo i len z nedbanlivosti alebo omylu zhotoviteľa, alebo ak faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov platí, že faktúra nie je spôsobilá na jej úhradu, objednávateľ nie je v omeškaní s úhradou ceny Diela a je oprávnený vrátiť faktúru zhotoviteľovi na doplnenie v lehote do 15 /pätnásť/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej riadnej faktúry.
2. Zhotoviteľ je povinný v prípade subdodávky spoločne s faktúrou predložiť písomné potvrdenie, že má uhradené všetky svoje splatné záväzky voči svojim subdodávateľom a túto skutočnosť objednávateľovi na jeho žiadosť je zhotoviteľ povinný aj preukázať( daňovým dokladom, písomným potvrdením subdodávateľa a pod.), inak je objednávateľ oprávnený pozastaviť/zadržať úhradu faktúry vystavenej zhotoviteľom, a to až do doby úhrady splatných záväzkov voči subdodávateľom zo strany zhotoviteľa. Pozastavenie platby zo strany objednávateľa v súlade s týmto bodom Zmluvy sa nepovažuje za porušenie Zmluvy a objednávateľ sa nedostáva do omeškania so zaplatením svojich peňažných záväzkov a zhotoviteľovi nevzniká nárok na žiadne zákonné ani zmluvné sankcie.
3. Faktúra sa považuje za zaplatenú dňom pripísania úhrady na účet zhotoviteľa.
4. Po vystavení záverečnej faktúry ( po odovzdaní a prevzatí Diela ) nie je zhotoviteľ oprávnený vystaviť objednávateľovi žiadnu ďalšiu faktúru, ktorou by fakturoval cenu prác a dodávok vykonaných na Diele pred odovzdaním Diela objednávateľovi.
5. Uhradením záverečnej faktúry objednávateľom zhotoviteľovi sa považujú všetky nároky zhotoviteľa na zaplatenie ceny Diela (práce a dodávky vykonané na diele do jeho odovzdania) za uspokojené.
6. Zmluvné strany sa dohodli, že v prípade ak bude zhotoviteľ zverejnený v príslušnom zozname osôb (tzv. zoznam platiteľov dane z pridanej hodnoty, u ktorých nastali dôvody na zrušenie registrácie v zmysle § 81 ods. 4 písm. b) zákona č. 222/2004 Z.z. o dani z pridanej hodnoty v znení neskorších predpisov (ďalej ako „zákon o DPH“)) vedenom Finančným riaditeľstvom Slovenskej republiky, je objednávateľ oprávnený v deň zverejnenia zhotoviteľa v takomto zozname, zadržať sumu vo výške zodpovedajúcej DPH z nezaplatených faktúr. Takto zadržaná suma bude buď na výzvu príslušného daňového úradu uhradená v zmysle § 69b zákona o DPH alebo bude zhotoviteľovi uvoľnená najneskôr deň nasledujúci po dni predloženia:

* originálu písomného potvrdenia príslušného daňového úradu, že zhotoviteľ ako daňový subjekt nemá nedoplatok na DPH, pričom takéto potvrdenie nesmie byť staršie ako tri dni a
* preukázania skutočnosti, že zhotoviteľ nie je uvedený v zozname platiteľov dane z pridanej hodnoty, u ktorých nastali dôvody na zrušenie registrácie v zmysle § 81 ods. 4 písm. b) zákona o DPH.

1. Objednávateľ je oprávnený započítať akúkoľvek svoju i nesplatnú pohľadávku, ktorú má voči zhotoviteľovi, s pohľadávkou, i nesplatnou, ktorá vznikne z tejto zmluvy zhotoviteľovi voči objednávateľovi. Zápočet pohľadávok môže objednávateľ uplatniť pri úhrade faktúry zhotoviteľa.
2. Zmluvné strany sa dohodli, v rozsahu v akom to právne predpisy pripúšťajú, že vylučujú právo zhotoviteľa započítať akúkoľvek jeho pohľadávku voči objednávateľovi oproti akejkoľvek pohľadávke objednávateľa.

**VII**

1. **Zhotovovanie Diela a súčinnosť zmluvných strán,**
2. **Prerušenie prác,**
3. **Zmena záväzkov zmluvných strán**
4. **Odovzdanie a prevzatie Diela**
5. **Zhotovovanie Diela a Súčinnosť zmluvných strán**
6. Stavebný dozor za objednávateľa bude vykonávať: ...............................................

Funkciu stavbyvedúceho za zhotoviteľa bude vykonávať: .....................................

1. Zhotoviteľ je povinný plniť povinnosti vyplývajúce z vyjadrení a rozhodnutí dotknutých orgánov štátnej správy a samosprávy, vyjadrení a dohôd s vlastníkmi resp. správcami inžinierskych sietí a ostatných účastníkov stavebného konania, daných pred začatím a počas realizácie Stavby. V prípade porušenia, resp. neplnenia týchto povinností bude objednávateľ prípadné sankcie uplatňovať u zhotoviteľa.
2. Zhotoviteľ poverí riadením prác na diele pracovníkov spĺňajúcich odbornú spôsobilosť v zmysle zákona č.136/1995 Z. z. v znení neskorších predpisov o odbornej spôsobilosti na vybrané činnosti vo výstavbe. Zhotoviteľ je povinný pred začatím zhotovovania diela odovzdať objednávateľovi doklady o spôsobilosti na výkon prác zhotoviteľa a jeho subdodávateľov, tzn. oprávnenia na výkon stavebných prác a technológií, doklady preukazujúce schopnosť a odbornú zdatnosť na vykonanie požadovaných prác a technológií, a na požiadanie objednávateľa i doklady preukazujúce účinný systém riadenia kvality prác podniku zhotoviteľa a jeho subdodávateľov. V primeranom čase pred realizáciou príslušných prác odovzdá zhotoviteľ objednávateľovi certifikáty, vzorky a prospekty týkajúce sa dodávaných materiálov a realizovaných riešení, technologické postupy realizácie prác zhotoviteľa vrátane analýzy rizík a postupov ich eliminácie, a kontrolný a skúšobný plán týkajúci sa realizovaného diela. Zhotoviteľ sa zaväzuje odovzdať objednávateľovi pred začatím prác zoznam všetkých strojov a zariadení, ktoré bude používať pri prácach podľa tejto zmluvy spolu s dokladmi o ich technickom stave, vykonaných odborných prehliadkach a odborných skúškach podľa platných všeobecne záväzných právnych predpisov a technických noriem. Stroje a zariadenia, ktoré sú v nevyhovujúcom technickom stave alebo k ním chýbajú platné doklady o ich technickom stave, vykonaných odborných prehliadkach a odborných skúškach podľa platných všeobecne záväzných právnych predpisov a technických noriem, nesmie zhotoviteľ používať pri prácach podľa tejto zmluvy ani ich vnášať do priestoru staveniska a je povinný ich na základe pokynu objednávateľa bezodkladne odstrániť zo staveniska.
3. Objednávateľ je oprávnený podať námietky proti nasadeniu pracovníkov, ktorí podľa jeho názoru nie sú dostatočne kvalifikovaní a prikázať zhotoviteľovi, aby týchto pracovníkov stiahol a nahradil ich novými. Zhotoviteľ je povinný tento pokyn zrealizovať, inak má objednávateľ právo na zmluvnú pokutu vo výške 200,00 EUR za každé jedno porušenie tejto povinnosti.
4. Zhotoviteľ nie je oprávnený bez predchádzajúceho súhlasu objednávateľa poveriť realizáciou diela alebo jeho časti tretiu osobu.
5. Zhotoviteľ je povinný pri vykonávaní diela (stavebných prác) používať výlučne nový a bezchybný materiál, zodpovedajúci slovenským právnym i technickým normám a ostatným platným predpisom platným v Slovenskej republike prípadne stanovenými v dokumentácii.
6. Zhotoviteľ je povinný pred vykonaním diela (stavebných prác) skontrolovať materiál a dodávky iných subdodávateľov a preskúšať jeho resp. ich úplnosť, vlastnosti a použiteľnosť. Za prípadné nedostatky týchto materiálov a dodávok v celom rozsahu zodpovedá zhotoviteľ.
7. Za pracovníkov zhotoviteľa sa na účely tejto zmluvy považujú i tretie osoby, ktoré nie sú zamestnancami zhotoviteľa a zhotoviteľ ich použije na realizáciu diela.
8. Zhotoviteľ môže na stavbe nasadiť len pracovníkov, ktorí majú požadovanú kvalifikáciu, ktorí vykonávajú potrebné úlohy podľa zmluvne dohodnutých podmienok a v primeranom čase a sú dostatočne vybavení vhodnými bezporuchovými prístrojmi a ochrannými pracovnými prostriedkami v zmysle vyhlášky č. 374/1990 Zb. Pracovníci zhotoviteľa sú povinní pohybovať sa po stavenisku výlučne v ochrannom pracovnom odeve, vo vyhovujúcej pracovnej obuvi a v ochranných pracovných prilbách v jednotnej farebnej úprave.
9. Zhotoviteľ sa zaväzuje odovzdať objednávateľovi ku dňu začatia prác zoznam všetkých pracovníkov zhotoviteľa, ktorý bude priebežne aktualizovať, platný doklad o vykonanom školení svojich pracovníkov z predpisov BOZP a PO, ako aj doklady o ich odbornej a zdravotnej spôsobilosti k výkonu činnosti podľa tejto Zmluvy. V záujme bezpečnosti a ochrany zdravia pri práci je zhotoviteľ povinný dodržiavať všeobecne záväzné právne predpisy na zaistenie bezpečnosti a ochrany zdravia pri práci a požiarnej ochrany ako aj ostatné právne predpisy a pokyny na zaistenie bezpečnosti a ochrany zdravia pri práci a požiarnej ochrany, vybaviť svojich pracovníkov osobnými ochrannými pracovnými prostriedkami, dodržiavať zásady bezpečného správania sa na stavenisku a určené pracovné postupy, zabezpečiť, aby jeho pracovníci nepožívali alkoholické nápoje a iné omamné látky v pracovnom čase a nenastupovali pod ich vplyvom do práce, dodržiavali zákaz fajčenia na stavbe, oznamovali svojmu nadriadenému nedostatky a závady, ktoré by mohli ohroziť bezpečnosť alebo zdravie pri práci a podľa svojich možností zúčastňovali sa na ich odstraňovaní, a konali tak, aby svojou činnosťou neohrozovali ostatných účastníkov na stavbe.
10. Stavebný denník sa vedie do doby odovzdania a prevzatia diela a uchováva sa minimálne do doby uplynutia lehoty na uplatnenie práv zo zodpovednosti za vady, resp. zo záruky. V priebehu pracovného času musí byť stavebný denník na stavbe trvalo prístupný.
11. Zhotoviteľ je povinný zúčastňovať sa koordinačných porád zvolaných objednávateľom. Objednávateľ zvolá koordinačnú poradu písomnou formou aspoň 2 dni vopred.
12. Zhotoviteľ sa zaväzuje, že písomne vyzve objednávateľa tri pracovné dni vopred k obhliadke, kontrole a prevzatiu tých častí Diela, ktoré objednávateľ počas realizácie diela určí zápisom v stavebnom denníku.
13. **Prerušenie prác**
14. Zhotoviteľ je povinný cestou stavebného dozoru upozorniť objednávateľa na všetky skutočnosti, ktoré môžu mať za následok prerušenie prác.
15. Zhotoviteľ je povinný prerušiť práce vždy, ak pokračovanie v prácach by mohlo spôsobiť alebo by spôsobilo objednávateľovi v ďalšom období majetkovú škodu alebo by bola ohrozená bezpečnosť pri práci, alebo by vznikla ťažko odstrániteľná ujma na majetku, ujma na živote alebo zdraví osôb alebo by bol ohrozený verejný záujem.
16. Objednávateľ je oprávnený písomným oznámením zhotoviteľovi zastaviť realizáciu diela podľa tejto Zmluvy. Doručením oznámenia o zastavení realizácie je zhotoviteľ povinný zastaviť akékoľvek práce na realizácii diela s výnimkou prác, bez vykonania ktorých hrozí vznik bezprostrednej škody na Diele a s výnimkou prác, ktoré objednávateľ uvedie v oznámení o zastavení realizácie diela. Objednávateľ nezodpovedá za škody vzniknuté zhotoviteľovi v dôsledku zastavenia realizácie diela. Objednávateľ je povinný vznik dôvodu na zastavenie realizácie diela zhotoviteľovi preukázať.
17. **Zmena záväzkov zmluvných strán**

Zmluvné strany sa zaväzujú, že pristúpia na zmenu záväz­ku v prípadoch, kedy sa po uzavretí zmluvy zmenia východiskové podklady, rozhodujúce pre uzatvorenie Zmluvy, alebo vzniknú nové požiadavky objednávateľa. K tejto zmene dôjde len na základe predchádzajúceho písomného dodatku k zmluve, pokiaľ jeho uzatvorenie nebude v rozpore so zákonom o verejnom obstarávaní.

1. **Odovzdanie a prevzatie Diela**
2. Zhotoviteľ je povinný objednávateľovi písomne oznámiť najmenej 5 (päť) dní vopred pripravenosť Diela alebo časti Diela na jeho odovzdanie a prevzatie. Na základe tohto oznámenia si zmluvné strany dohodnú časový postup preberacieho konania.
3. Zhotoviteľ je povinný najneskôr ku dňu začatia preberacieho konania (v prípade stavebných prác) predložiť objednávateľovi nasledovné doklady:
   1. dve kópie stavebného denníka
   2. doklady preukazujúce úspešné vykonanie všetkých predpísaných skúšok
   3. doklady, certifikáty a atesty od zabudovaných materiálov
   4. osvedčenia o akosti použitých konštrukcií a materiálov
   5. doklady o preukázaní zhody výrobkov pre stavbu
   6. potvrdené záručné listy
   7. fotodokumentácia priebehu zhotovovania Diela (stavebných prác).
4. Dielo alebo jeho časť je riadne vykonané až úspešným vykonaním všetkých predpísaných skúšok a predložením dokladov o týchto skúškach objednávateľovi. Zhotoviteľ sa zaväzuje písomne vyzvať objednávateľa aspoň 5 pracovných dní vopred k účasti na skúškach diela alebo jeho časti.
5. Objednávateľ si vyhradzuje právo neprevziať dielo, ktoré má vady a nedorobky, alebo ak zhotoviteľ nedoložil všetky doklady uvedené v ods. 2. tohto článku.
6. O odovzdaní a prevzatí diela vyhotovia zmluvné strany protokol.
7. Protokol o odovzdaní a prevzatí diela – dokumentácie pre realizáciu stavby (DRS) bude obsahovať:
   1. údaje o zhotoviteľovi a objednávateľovi,
   2. názov zákazky, číslo Zmluvy,
   3. popis Dokumentácie a zmluvnej činnosti (konkrétneho Diela, ktoré je predmetom Protokolu),
   4. forma a počet vyhotovení dokumentácie,
   5. cena za príslušné Dielo,
   6. prehlásenie objednávateľa, či príslušné Dielo preberá alebo nepreberá,
   7. zoznam vád a nedorobkov Diela, vrátane dohôd, opatrení a lehôt na ich odstránenie.
8. Protokol o odovzdaní a prevzatí diela - stavebných prác bude obsahovať:
   1. údaje o zhotoviteľovi a objednávateľovi,
   2. názov zákazky, číslo Zmluvy,
   3. vyhodnotenie akosti vykonaného Diela
   4. zoznam odovzdávaných dokladov
   5. cena za príslušné Dielo,
   6. prehlásenie objednávateľa, či príslušné Dielo preberá alebo nepreberá,
   7. zoznam vád a nedorobkov Diela, vrátane dohôd, opatrení a lehôt na ich odstránenie.
9. V prípade, ak objednávateľ dielo alebo jeho časť nepreberie, bude súčasťou protokolu o odovzdaní a prevzatí diela uvedenie dôvodov, pre ktoré dielo alebo jeho časť neprebral.
10. Vadou sa rozumie odchýlka v kvalite, rozsahu alebo parametroch diela stanovených projektovou dokumentáciou, touto zmluvou, všeobecne záväznými právnymi predpismi alebo technickými normami.
11. Nedorobkom sa rozumie nedokončená práca oproti projektovej dokumentácii. Na účely uplatňovania nárokov zo záruky za dielo, zo zábezpeky a zmluvných pokút sa nedorobky považujú za vady diela.
12. Zhotoviteľ je povinný odstrániť vady, ktoré boli zistené pri preberacom konaní a sú uvedené v protokole o odovzdaní a prevzatí diela, a to v lehote dohodnutej písomne s objednávateľom, inak v lehote primeranej rozsahu a povahe týchto vád. V prípade, že zhotoviteľ nezačne práce na odstraňovaní týchto vád včas alebo ich včas neodstráni, je objednávateľ oprávnený dať ich odstrániť tretej osobe alebo vady odstrániť sám a je oprávnený uhradiť náklady potrebné na odstránenie takýchto vád z bankovej záruky.
13. Zhotoviteľ je pri preberacom konaní povinný zabezpečiť stavenisko tak, aby objednávateľ mohol vykonané dielo riadne prevziať a užívať. Stavenisko je zhotoviteľ povinný úplne vypratať do 5 dní odo dňa protokolárneho odovzdania diela okrem zariadení, nutných na odstránenie prípadných vád a nedorobkov.

**VIII**

1. **Zodpovednosť zhotoviteľa, Záruka a záručná doba,**
2. **Prechod vlastníckeho práva a nebezpečenstvo škody**
3. **Zmluvné pokuty**
4. **Zodpovednosť zhotoviteľa, Záruka a záručná doba**
5. Zhotoviteľ zodpovedá za škodu, ktorá vznikne objednávateľovi alebo tretej osobe v dôsledku porušenia jeho povinností vyplývajúcich z tejto Zmluvy a všeobecne záväzných právnych predpisov.
6. Zhotoviteľ zodpovedá za to, že dielo bude vykonané v súlade s podmienkami tejto Zmluvy, podľa technických noriem a všeobecne záväzných právnych predpisov účinných na území Slovenskej republiky a že počas záručnej doby bude mať vlastnosti dohodnuté v tejto Zmluve. Zhotoviteľ zodpovedá za to, že Dielo, ktorým sú stavebné práce, budú vykonané v súlade s projektovou dokumentáciou.
7. Dielo má vady, ak nie je v súlade s podmienkami stanovenými v článku VIII. ods. 2. tejto Zmluvy, a ak nezodpovedá podmienkam uvedeným v stavebnom povolení.
8. Záručná doba Diela - dokumentácie pre realizáciu stavby (DRS) začína plynúť odo dňa nasledujúceho po podpise protokolu o odovzdaní a prevzatí diela zmluvnými stranami a neuplynie skôr ako deň nasledujúci po dni, v ktorom nadobudne právoplatnosť kolaudačné rozhodnutie stavby, na ktorú bolo Dielo vypracované.
9. Záručná doba Diela - stavebných prác je 60 mesiacov a začne plynúť odo dňa nasledujúceho po podpise protokolu o odovzdaní a prevzatí diela zmluvnými stranami. U zariadení a dodávok, u ktorých bol vydaný záručný list výrobcom, sa záruka riadi týmto záručným listom, ktorý tvorí dokladovú časť protokolu o odovzdaní a prevzatí diela.
10. Záruka sa predlžuje o dobu, po ktorú dielo nemohlo byť v záručnej dobe plne využívané z dôvodu vady, na ktorú sa vzťahuje záruka.
11. Zhotoviteľ zodpovedá za vady, ktoré má dielo v čase jeho odovzdania objednávateľovi. Zhotoviteľ zodpovedá aj za vady diela vzniknuté po odovzdaní diela, ak boli spôsobené porušením jeho povinnosti.
12. Objednávateľ je povinný oznámiť vadu bezodkladne po jej zistení. Zhotoviteľ je povinný začať s odstraňovaním vád diela bezodkladne po doručení oznámenia vady objednávateľom, pri vadách ohrozujúcich prevádzku stavby alebo vyvolávajúcich nebezpečenstvo vzniku bezprostrednej škody do 24 hodín od doručenia oznámenia vady objednávateľom.
13. Počas plynutia záručnej doby sa zhotoviteľ zaväzuje vady označené v oprávnenej reklamácii objednávateľa, bezodplatne odstrániť do 7 dní odo dňa oznámenia reklamácie, ak sa zmluvné strany nedohodnú inak. Iný termín odstránenia vád si zmluvné strany dohodnú písomne.
14. V prípade, že zhotoviteľ oznámené (reklamované) vady neodstráni lehote podľa ods. 9. tohto článku, je objednávateľ oprávnený žiadať zľavu z ceny Diela alebo dodanie náhradného plnenia alebo je oprávnený odstúpiť od Zmluvy alebo dať odstrániť vady tretej osobe na náklady zhotoviteľa. Náklady na odstránenie vady objednávateľom alebo ním poverenou treťou osobou môže objednávateľ uhradiť z prostriedkov bankovej záruky.
15. Rovnaké práva ako práva uvedené v predchádzajúcom odseku tohto článku má objednávateľ i v prípade, ak je vada diela neodstrániteľná.

**B. Prechod vlastníckeho práva a nebezpečenstvo škody**

1. Vlastníkom zhotovovaného Diela (DRS) je zhotoviteľ. Vlastnícke právo a nebezpečenstvo škody prechádza na objednávateľa jeho odovzdaním objednávateľovi a uhradením dohodnutej ceny objednávateľom zhotoviteľovi.
2. Vlastníkom zhotovovaného Diela (stavby) je od počiatku objednávateľ. Vlastnícke právo k jednotlivým materiálom, komponentom, výrobkom a iným častiam Diela použitým zhotoviteľom nadobúda objednávateľ okamihom ich zabudovania do Diela.
3. Riadnym odovzdaním Diela (príslušnej časti Diela) tzn. okamihom podpisu oprávnenej osoby konajúcej za objednávateľa na Protokole prechádza na objednávateľa nebezpečenstvo vzniku škody na Diele. Za poškodenie alebo zničenie Diela alebo jeho časti zodpovedá zhotoviteľ až do času riadneho odovzdania Diela objednávateľovi. Zhotoviteľ zodpovedá za škodu spôsobenú prevádzkovou činnosťou zhotoviteľa počas zhotovovania Diela na majetku objednávateľa a tretích osôb, ako aj za škodu na zdraví a živote osôb na stavenisku.

**C. Zmluvné pokuty**

1. Ak zhotoviteľ nevykoná dielo včas, má objednávateľ právo na zaplatenie zmluvnej pokuty vo výške 0,5% z celkovej ceny diela bez DPH za každý začatý deň omeškania. Zhotoviteľ je povinný túto zmluvnú pokutu zaplatiť.
2. V prípade omeškania objednávateľa s úhradou riadne vystavenej faktúry zhotoviteľa má zhotoviteľ nárok na úrok z omeškania vo výške 0,03% z dlžnej sumy za každý deň omeškania.
3. Ak zhotoviteľ nedodrží ktorýkoľvek z postupových termínov realizácie diela uvedených v harmonograme postupu prác, má objednávateľ nárok na zmluvnú pokutu vo výške 5% z ceny materiálov, prác a výkonov (finančný objem plnenia), ktoré mal zhotoviteľ v zmysle uvedeného harmonogramu postupu prác zrealizovať k zmeškanému postupovému termínu realizácie diela, a to za každý deň omeškania.
4. Ak zhotoviteľ nezačne odstraňovať objednávateľom oznámenú vadu včas, má objednávateľ nárok na zaplatenie zmluvnej pokuty vo výške 150,00 EUR za každú vadu a každý začatý deň omeškania až do dňa, kedy zhotoviteľ pristúpi k odstraňovaniu vady. Zhotoviteľ má povinnosť túto pokutu uhradiť.
5. Ak zhotoviteľ neodstráni vadu včas, má objednávateľ nárok na zaplatenie zmluvnej pokuty vo výške 100,00 EUR za každú vadu a každý začatý deň omeškania až do jej odstránenia. Zhotoviteľ má povinnosť túto pokutu uhradiť.
6. Ak zhotoviteľ, resp. pracovníci zhotoviteľa, porušia ktorúkoľvek povinnosť uvedenú v tejto zmluvy alebo vo všeobecne záväznom právnom predpise na zaistenie bezpečnosti a ochrany zdravia pri práci a požiarnej ochrany alebo v ostatných právnych predpisoch a pokynoch na zaistenie bezpečnosti a ochrany zdravia pri práci a požiarnej ochrany alebo v zápise o odovzdaní a prevzatí staveniska, ak ide o povinnosť smerujúcu k zaisteniu bezpečnosti a ochrany zdravia pri práci a požiarnej ochrane, napriek tomu, že bol zástupcom objednávateľa písomne (osobitným listom alebo zápisom v stavebnom denníku) upozornený na predchádzajúce porušenie tej istej povinnosti, má objednávateľ nárok na zaplatenie zmluvnej pokuty vo výške 850,00 EUR za každé preukázateľné porušenie ktorejkoľvek povinnosti uvedenej v tejto zmluve zhotoviteľom resp. pracovníkmi zhotoviteľa. Zhotoviteľ má povinnosť túto pokutu uhradiť.
7. Ak zhotoviteľ, resp. pracovníci zhotoviteľa, bude realizovať dielo bez použitia predpísaných osobných ochranných pracovných prostriedkov (ako sú pracovná obuv, pracovný odev, ochranná prilba, pracovné rukavice, ochranné okuliare, štíty apod.), má objednávateľ právo na zaplatenie zmluvnej pokuty zhotoviteľom vo výške 50,00 EUR za každú nepoužitú osobnú a ochrannú pracovnú pomôcku u jedného pracovníka zhotoviteľa. Zhotoviteľ má povinnosť túto pokutu uhradiť.
8. Ak objednávateľ zistí, že pracovníci zhotoviteľa vykonávajú práce na realizácii diela alebo sa pohybujú po stavenisku pod vplyvom alkoholu alebo iných omamných a psychotropných látok, má objednávateľ právo na zaplatenie zmluvnej pokuty zhotoviteľom vo výške 330,00 EUR za každé zistené požitie alkoholu alebo inej omamnej alebo psychotropnej látky u jedného pracovníka zhotoviteľa. Zhotoviteľ má povinnosť túto pokutu uhradiť. Osoba, ktorá vykonáva práce na realizácii diela pod vplyvom alkoholu alebo iných omamných a psychotropných látok, musí bezodkladne opustiť stavenisko a objekt stavby, pričom zástupca objednávateľa je oprávnený vykázať ju zo staveniska a objektu stavby.
9. Ak zhotoviteľ nevyprace stavenisko v lehote uvedenej v tejto zmluve, má objednávateľ právo na zaplatenie zmluvnej pokuty zhotoviteľom vo výške 200,00 EUR za každý deň omeškania s vyprataním pracoviska. Zhotoviteľ má povinnosť túto pokutu uhradiť.
10. Ak zhotoviteľ riadne a včas neuhradí svoje záväzky svojim subdodávateľom, má objednávateľ právo na zaplatenie zmluvnej pokuty zhotoviteľom vo výške 50% zo sumy zhotoviteľom riadne a včas nevyplatenej svojim subdodávateľom.
11. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.
12. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti, ktorej splnenie zmluvná pokuta zabezpečuje.
13. Zmluvné strany vyhlasujú, že zmluvné pokuty dohodnuté v tejto zmluve považujú za primerané a v súlade so zákonom vzhľadom na dôležitosť zabezpečovanej povinnosti, lehoty plnenia a cenu diela.

**IX.**

**Banková záruka/Poistenie záruky/Zmluvná zábezpeka**

1. Zhotoviteľ odovzdal najneskôr ku dňu uzatvorenia (podpisu) Zmluvy objednávateľovi „Bankovú záruku/Poistenie záruky za riadne vykonanie Diela“ (výkonová banková záruka) na zabezpečenie riadneho plnenia/splnenia celého Diela, a to pre prípad, že zhotoviteľ nebude plniť svoje povinnosti podľa tejto Zmluvy a objednávateľovi voči nemu vznikne nárok a/alebo pohľadávka (ďalej v tomto bode len „banková záruka“). Banková záruka je vystavená v prospech objednávateľa „bez výhrad“ a bude vystavená bankou podľa zákona č. 483/2001 Z. z. o bankách v platnom znení/Poistenie záruky je vystavené v prospech objednávateľa „bez výhrad“ a bude vystavené poisťovňou podľa zákona č. 39/2015 Z. z. o poisťovníctve v platnom znení. Banková záruka/Poistenie záruky obsahuje záväzok, že v lehote 15 dní po doručení písomnej žiadosti objednávateľa na zaplatenie, zaplatí banka/poisťovňa akúkoľvek sumu až do výšky 10 % z ceny Diela bez DPH v období medzi prevzatím Staveniska a podpisom Preberacieho protokolu. Objednávateľ je oprávnený použiť Bankovú záruku/Poistenie záruky alebo jej časť v prípade, ak zhotoviteľ poruší/nesplní niektorú svoju zmluvnú povinnosť, nesplní povinnosť uhradiť peňažné záväzky vrátane zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality Diela, termínu riadneho dokončenia Diela a/alebo nedodržanie termínu na odstránenie zistených nedorobkov a vád Diela v čase jeho plnenia zo strany zhotoviteľa, po objednávateľovom písomnom upozornení zhotoviteľa, ktorý si svoj záväzok nesplní ani v poskytnutej primeranej lehote na nápravu. V prípade využitia Bankovej záruky/Poistenia záruky alebo jej časti objednávateľom, bude zhotoviteľ bez zbytočného odkladu povinný doplniť Bankovú záruku/obnoviť Poistenie záruky do plnej výšky, t. j. 10 % z ceny Diela bez DPH, a to najneskôr do 15 dní od doručenia výzvy objednávateľa na jej doplnenie/obnovenie. V prípade riadneho splnenia Zmluvy sa Banková záruka/Doklad o poistení záruky vráti zhotoviteľovi do 30 dní po odovzdaní a prevzatí ukončeného Diela.
2. Zhotoviteľ je povinný najneskôr ku dňu podpísania Preberacieho protokolu odovzdať objednávateľovi Záručnú listinu – doklad preukazujúci poskytnutie Bankovej záruky/Poistenia záruky, obsahom ktorej bude záväzok všeobecne akceptovateľnej banky/poisťovne uspokojiť objednávateľa do výšky akejkoľvek splatnej peňažnej pohľadávky objednávateľa voči zhotoviteľovi z titulu zodpovednosti zhotoviteľa za vady Diela podľa tejto Zmluvy alebo v súvislosti s ňou, a to vo výške 10% z ceny samostatnej etapy Diela (bez DPH); plnenie banky/poisťovne z uvedenej bankovej záruky/poistenia záruky môže byť podmienené len doručením písomnej výzvy objednávateľa na plnenie vo výške peňažnej sumy určenej objednávateľom (požiadavky banky/poisťovne na formálne náležitosti výzvy ako napr. osvedčenie pravosti podpisov alebo predloženie výpisu z obchodného registra objednávateľa sa nepovažujú za podmienenie plnenia banky z bankovej záruky/poisťovne z poistenia záruky) (ďalej len “garančná banková záruka/poistenie záruky“). O uplatnení si nároku na plnenie z garančnej Bankovej záruky/Poistenia záruky voči banke/poisťovni objednávateľ zhotoviteľa bezodkladne informuje.
3. Garančná Banková záruka/Poistenie záruky musí trvať po celú záručnú dobu podľa tejto Zmluvy (60 mesiacov) a nesmie byť po uvedenú dobu odvolateľná. Zhotoviteľ je povinný do tridsiatich (30) dní po každom čerpaní garančnej Bankovej záruky/Poistení záruky objednávateľom doplniť garančnú Bankovú záruku/ Poistenie záruky do jej pôvodnej výšky. Doplnením garančnej Bankovej záruky/Poistenia záruky podľa predchádzajúcej vety sa rozumie (na základe dohody s bankou/poisťovňou):

a) rozšírenie garančnej Bankovej záruky/doplnenie Poistenia záruky na jej pôvodnú výšku alebo

b) zriadenie novej garančnej Bankovej záruky/Poistenia záruky, pričom zhotoviteľ alebo banka/poisťovňa doručí objednávateľovi záručnú listinu, ktorou bola garančná Banková záruka/Poistenie záruky rozšírená alebo opätovne zriadená.

1. Banka/poisťovňa sa zaväzuje predĺžiť platnosť garančnej Bankovej záruky/Poistenie záruky v prípade predĺženia záručnej doby, spôsobeného neplnením záväzkov zhotoviteľa voči objednávateľovi vyplývajúcich zo Zmluvy, a to na celú dobu trvania predĺženej záručnej doby.

Alternatíva zloženia spôsobu zábezpeky.

1. Zhotoviteľ predložil najneskôr ku dňu podpisu zmluvy doklad o zložení finančných prostriedkov na účet objednávateľa, slúžiacich ako Zmluvná zábezpeka najmä na vady diela a garančné vady. Zhotoviteľ súhlasí s tým, že Zmluvná zábezpeka slúži na uspokojenie objednávateľa do výšky akejkoľvek splatnej peňažnej pohľadávky objednávateľa voči zhotoviteľovi z titulu zodpovednosti zhotoviteľa za vady diela a garančné vady podľa Zmluvy alebo v súvislosti s ňou, a to vo výške 10% z ceny diela bez DPH, a to pre prípad, že zhotoviteľ nebude plniť svoje povinnosti podľa tejto Zmluvy a objednávateľovi voči nemu vznikne nárok a/alebo pohľadávka (ďalej len „zmluvná zábezpeka“). Objednávateľ si v lehote 15 dní po doručení písomného oznámenia zhotoviteľovi uplatní akúkoľvek sumu zo Zmluvnej zábezpeky až do výšky 10 % z ceny Diela bez DPH, a to v období odo dňa podpisu preberacieho protokolu/zápisu o odovzdaní staveniska do dňa nasledujúceho po dni uplynutia záručnej doby podľa Zmluvy. Objednávateľ je oprávnený použiť Zmluvnú zábezpeku alebo jej časť v prípade, ak zhotoviteľ poruší/nesplní niektorú svoju zmluvnú povinnosť, nesplní povinnosť uhradiť peňažné záväzky vrátane zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality Diela, termínu riadneho dokončenia Diela a/alebo nedodržanie termínu na odstránenie zistených nedorobkov a vád Diela v čase jeho plnenia zo strany zhotoviteľa, po objednávateľovom písomnom upozornení zhotoviteľa, ktorý si svoj záväzok nesplní ani v poskytnutej primeranej lehote na nápravu. V prípade využitia zmluvnej zábezpeky alebo jej časti objednávateľom, bude zhotoviteľ bez zbytočného odkladu povinný doplniť zmluvnú zábezpeku do plnej výšky, t.j. 10 % z ceny Diela bez DPH, a to najneskôr do 15 dní od doručenia výzvy objednávateľa na jej doplnenie. Doplnením Zmluvnej zábezpeky podľa predchádzajúcej vety sa rozumie zloženie finančných prostriedkov na účet objednávateľa tak, aby celková suma takto doplnenej Zmluvnej zábezpeky dosiahla minimálne 10% z ceny Diela bez DPH. Objednávateľ je povinný Zmluvnú zábezpeku vo výške k času uplynutia záručnej doby na Dielo v lehote najneskôr do 15 dní od uplynutia záručnej doby na Dielo vrátiť zhotoviteľovi prevodom na účet zhotoviteľa uvedený v záhlaví tejto zmluvy.

Pozn.: použije sa podľa toho, či zhotoviteľ predloží Bankovú záruku/Poistenie záruky alebo zloží finančné prostriedky na účet verejného obstarávateľa (objednávateľa).

**X**

**Využitie subdodávateľov**

1. Zhotoviteľ predkladá v **Prílohe č. 7** k tejto Zmluve zoznam všetkých svojich subdodávateľov s uvedením  jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) zákona o verejnom obstarávaní a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o subdodávateľovi.
2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) zákona o verejnom obstarávaní pre daný predmet subdodávky. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť Objednávateľovi akúkoľvek zmenu údajov o novom subdodávateľovi.
3. Povinnosti uvedené v ods. 1 a 2 tohto článku Zmluvy nie je Zhotoviteľ povinný plniť v prípade subdodávateľov, ktorí mu dodávajú tovary.
4. Zmluvné strany sa dohodli, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany zhotoviteľa má Objednávateľ nárok na zmluvnú pokutu vo výške 5% z ceny Diela, za každé porušenie ktorejkoľvek z vyššie uvedených povinností tohto článku Zmluvy zhotoviteľom , a to aj opakovane.
5. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností zhotoviteľa a cenu Diela.
6. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinností podľa tohto článku X Zmluvy.

**XI**

**Odstúpenie od zmluvy**

1. Objednávateľ je oprávnený odstúpiť od zmluvy z dôvodov podľa § 344 a nasl. Obchodného zákonníka, z dôvodov podľa ustanovení zákona o verejnom obstarávaní alebo z dôvodov ustanovených v tejto Zmluve.
2. Zmluva sa uzatvára na dobu splnenia všetkých záväzkov zmluvných strán vyplývajúcich z tejto Zmluvy. Po uvedenú dobu je pre plnenie tejto Zmluvy zachovaná záväzná viazanosť ponuky zhotoviteľa.
3. Zmluva zaniká:
4. riadnym splnením všetkých práv a povinnosti zmluvných strán, odovzdaním zrealizovaného Diela podľa týchto zmluvných podmienok v požadovanom rozsahu, kvalite a stanovených lehotách
5. odstúpením od zmluvy pre podstatné porušenie zmluvných podmienok, ktoré ako podstatné porušenie označil v zmluve objednávateľ. V prípade podstatného porušenia zmluvných podmienok môže objednávateľ od zmluvy odstúpiť bez určenia dodatočnej primeranej lehoty na nápravu. Ak ide o nepodstatné porušenie zmluvy, objednávateľ môže odstúpiť od zmluvy len v prípade, ak je určená dodatočná lehota na splnenie povinnosti/záväzku a zhotoviteľ svoju povinnosť/záväzok v tejto lehote nesplní,
6. na základe písomnej dohody zmluvných strán, pre ukončenie Zmluvy dohodou zmluvných strán sa vyžaduje:

* vyhotovenie Dohody o ukončení zmluvy v listinnej forme
* dohoda o podstatných náležitostiach súvisiacich s ukončením Zmluvy najmä vysporiadanie záväzkov zmluvných strán a termín ukončenia Zmluvy.

1. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady za časť Diela, ktorá bola do odstúpenia zrealizovaná, a iných práv a povinností, ktoré podľa dohody strán alebo podľa ich povahy majú trvať aj po zániku zmluvy odstúpením.
2. Odstúpením od zmluvy zmluva zaniká okrem práv a povinností podľa predchádzajúceho odseku tohto článku Zmluvy, a to v momente keď prejav vôle oprávnenej zmluvnej strany odstúpiť od zmluvy je doručený druhej zmluvnej strane; po tejto dobe nemožno účinky odstúpenia od zmluvy odvolať alebo meniť bez súhlasu druhej strany. V prípade pochybnosti sa má za to, že odstúpenie od zmluvy je účinné na tretí deň po odoslaní oznámenia o odstúpení od zmluvy.
3. V prípade odstúpenia od zmluvy z dôvodu porušenia povinnosti zhotoviteľa má objednávateľ voči zhotoviteľovi nárok na náhradu škody spôsobenú najmä omeškaním realizácie diela oproti termínu ukončenia realizácie diela uvedeného v tejto zmluve a na náhradu nákladov, oprávnených výdavkov a strát vzniknutých z dôvodov odstúpenia od Zmluvy.
4. Po uzavretí Zmluvy je objednávateľ, pokiaľ v Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia najmä v prípade, ak:
5. zhotoviteľ bez riadneho dôvodu odmietne prevziať stavenisko,
6. zhotoviteľ nezačne stavebné práce v lehote uvedenej v zmluve
7. zhotoviteľ včas nesplní akúkoľvek povinnosť určenú súťažnými podmienkami alebo požiadavkami bez preukázania splnenia ktorej nie je možné začať zhotovovať Dielo,
8. zhotoviteľ z dôvodov spočívajúcich na jeho strane je v omeškaní s plnením ktoréhokoľvek postupového termínu realizácie Diela uvedeného v Harmonograme postupu prác o viac ako 7 kalendárnych dní,
9. zhotoviteľ je z dôvodov spočívajúcich na jeho strane v omeškaní s plnením akéhokoľvek iného čiastkového termínu realizácie prác, ktorý si zmluvné strany dohodnú (napr. zápisom v stavebnom denníku), a napriek výzve objednávateľa (uvedenej napr. v stavebnom denníku) nezrealizuje príslušné práce v primeranej náhradnej lehote určenej objednávateľom (napr. v stavebnom denníku),
10. zhotoviteľ je v omeškaní s riadnym vykonaním Diela o viac ako 10 kalendárnych dní,
11. zhotoviteľ nezrealizuje k príslušnému postupovému termínu realizácie diela uvedenému v harmonograme postupu prác viac ako 75 % príslušného finančného objemu plnenia,
12. zhotoviteľ preukázateľne nevykonáva Dielo s odbornou starostlivosťou, alebo s podmienkami Zmluvy alebo vykonáva Dielo v rozpore s pokynom objednávateľa a napriek písomnej výzve objednávateľa nedôjde k náprave v určenej lehote,
13. zhotoviteľ aj napriek písomnému upozorneniu objednávateľa, resp. oprávnenej osoby objednávateľa (zápis v stavebnom denníku na vadné plnenie zhotoviteľa) pokračuje vo vadnom plnení,
14. zhotoviteľ opakovane nesplní alebo poruší zákonné alebo zmluvné povinnosti pri vedení stavebného denníka (opakovaným nesplnením/porušením sa rozumie nesplnenie/porušenie minimálne dvakrát)
15. voči zhotoviteľovi bol vyhlásený konkurz, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči zhotoviteľovi bol podaný návrh alebo sa vedie exekučné konanie alebo ak zhotoviteľ vstúpil do likvidácie; zhotoviteľ je povinný ihneď informovať objednávateľa o skutočnostiach podľa písm. k/ ods. 7 tohto článku, inak má objednávateľ právo na zmluvnú pokutu vo výške 1 500 €. Zhotoviteľ má povinnosť túto pokutu uhradiť.
16. ktorékoľvek vyhlásenie/prehlásenie zhotoviteľa uvedené v tejto Zmluve je nepravdivé ku dňu uzatvorenia Zmluvy alebo sa takým stane počas realizácie Diela,
17. zhotoviteľ včas neodstráni objednávateľom oznámenú vadu,
18. objednávateľom oznámená vada je neodstrániteľná.
19. Zhotoviteľ je oprávnený odstúpiť od Zmluvy v prípade, ak objednávateľ podstatným spôsobom poruší Zmluvu. Podstatným porušením tejto Zmluvy zo strany objednávateľa je omeškanie objednávateľa so zaplatením ceny Diela o viac ako 15 dní, pričom Dielo objednávateľ prevzal podľa podmienok v tejto Zmluve, alebo neposkytnutie súčinnosti objednávateľa podľa podmienok v Zmluve.
20. Pri podstatnom porušení zmluvy môžu zmluvné strany odstúpiť od zmluvy do 15 dní odo dňa, kedy sa o porušení zmluvy dozvedeli. Inak môžu odstúpiť od zmluvy z toho istého dôvodu iba ako pri nepodstatnom porušení zmluvy.
21. V prípade odstúpenia od zmluvy sa na určenie ceny dovtedy vykonaných prác, výkonov a použitých materiálov použijú primerane ustanovenia tejto zmluvy o cene Diela s prihliadnutím na prípadné nároky z vád Diela, nezaplatené sankcie a iné pohľadávky vzniknuté zo Zmluvy. Ak dôjde k odstúpeniu od zmluvy pre porušenie povinností Zhotoviteľom, má Objednávateľ nárok na náhradu nákladov, ktoré mu vznikli s obstaraním nového Zhotoviteľa, ktorý Dielo zrealizuje. V záujme zabezpečenia pokračovania prác na predmete Zmluvy je zhotoviteľ povinný na žiadosť Objednávateľa previesť bez zbytočného odkladu na Objednávateľa vlastnícke alebo iné právo k dodaným hmotám, materiálom, výrobkom a stavebným dielcom, a to za obvyklú cenu primeranú opotrebeniu a stavu týchto vecí.

**XII**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami Obchodného zákonníka a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán. Zmluvu je možné zrušiť písomnou Dohodou zmluvných strán alebo odstúpením od zmluvy.
3. Zhotoviteľ sa zaväzuje, že počas zhotovovania Diela budú dostupné pre objednávateľa na jeho požiadanie všetky dokumenty a podklady potrebné na zhotovenie Diela.
4. Táto zmluva má **20 strán** a je vyhotovená v šiestich rovnopisoch, pre objednávateľa v štyroch vyhotoveniach (rovnopisoch), pre zhotoviteľa v dvoch vyhotoveniach (rovnopisoch).
5. Zmluvné strany prehlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy. Objednávateľ je povinný uchovávať dokumentáciu, doklady a dokumenty súvisiace so zadávaním zákazky a s odovzdaním a prevzatím Diela v lehotách podľa platných predpisov. Zhotoviteľ je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu tejto zmluvy 10 rokov od ich úhrady.
6. Pokiaľ zhotoviteľ preukazuje splnenie podmienok účasti vo verejnom obstarávaní podľa zákona o verejnom obstarávaní treťou osobou ( a to najmä v nadväznosti na § 33 ods. 2 a § 34 ods. 3 Zákona o verejnom obstarávaní), je povinný plnenie, resp. jej príslušnú časť touto treťou osobou aj realizovať.
7. Zmluvné strany sa dohodli, že vylučujú aplikáciu ust. § 374 Obchodného zákonníka.
8. Zhotoviteľ vyhlasuje, že súhlasí s podmienkami verejného obstarávania určenými objednávateľom. Zhotoviteľ nie je oprávnený požadovať od objednávateľa úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Zhotoviteľ prehlasuje a potvrdzuje, že všetky zmeny, nedostatky alebo odchýlky v zadaní a podkladoch objednávateľa poskytnutých zhotoviteľovi zhotoviteľ namietal alebo oznámil objednávateľovi pred podaním svojej ponuky.
9. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
10. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
11. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
12. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
13. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje, ak v Zmluve nie je dohodnuté inak.
14. Akékoľvek oznámenia či komunikácia podľa tejto zmluvy môžu byť doručené osobne, kuriérom, doporučenou poštou, emailom s potvrdením prijatia emailu na adresy zmluvných strán uvedené v záhlaví tejto Zmluvy alebo do rúk príslušného zástupcu pre veci technické alebo sms správou zástupcovi pre veci technické. Kontaktné údaje môžu byť zmenené jednostranným písomným oznámením, riadne doručeným príslušnou zmluvnou stranou druhej zmluvnej strane v súlade s týmto ustanovením zmluvy.
15. Zhotoviteľ sa zaväzuje, že všetky technické, cenové, odborné informácie a iné skutočnosti, o ktorých sa v súvislosti s uzatvorením a plnením predmetu tejto zmluvy dozvie, najmä obsah tejto zmluvy a jej príloh a obsah faktúr vystavených na základe tejto zmluvy, sú predmetom obchodného tajomstva objednávateľa a zhotoviteľ ich neposkytne tretej osobe bez písomného súhlasu objednávateľa. To sa nevzťahuje na prípady, kedy je zhotoviteľ povinný tak urobiť na základe povinnosti uloženej zákonom.
16. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
17. **Neoddeliteľnou súčasťou tejto Zmluvy sú:**

Príloha č. 1,2: Ocenené Výkazy výmer zhotoviteľa ako uchádzača vo verejnom

obstarávaní

1. **Prílohou tejto Zmluvy sú alebo sa postupne stanú aj nasledovné Prílohy:**

Príloha č. 3: Projektová dokumentácia v elektronickej podobe na pamäťovom médiu (DSP)

Príloha č. 4: Harmonogram postupu prác

Príloha č. 5: Poistná zmluva zhotoviteľa/Poistka

Príloha č. 6: Potvrdenie o vystavení bankovej záruky/zábezpeky

Príloha č. 7: Zoznam subdodávateľov/čestné vyhlásenie zhotoviteľa o nepoužití subdodávateľov

V  dňa: V  dňa:

**Za objednávateľa: Za zhotoviteľa:**

.................................................................. ..................................................................

Ing. Pavel Laššák

riaditeľ SOŠ drevárskej vo Zvolene (štatutárny zástupca zhotoviteľa)